
VOLIKOGU

Koosoleku protokoll

Rae Golf, Suuresta, Rae vald, Harjumaa
	                                   12.08.2026 nr 1

	
Koosolek algas kell 10:00 ja lõppes kell 12:00


22. juulil 2026 kutsus juhatuse esimees volikogu liikmetele saadetud kutsega kokku EJL volikogu koosoleku 12. augustil 2026. a algusega kell 10:00 Rae Golfis Suuresta külas Rae vallas päevakorraga:
1. Koosoleku juhataja valimine; 
2. Päevakorra kinnitamine;
3. Volikogu esimehe ja aseesimehe valimine; 
4. Ülevaade koostööst Eesti Keele Instituudiga ning Justiits- ja Digiministeeriumiga (Katarina Talumäe ja Victoria Mets);
5. EJL ühenduste tegevuse ülevaade (Liina Karlson);
6. Ettepanek volikogule EJL õiguspoliitiliste suundade kujundamiseks- „EJL ja riigi koostöö aastateks 2026- 2029“:
6.1.   Liikmete kaardistamine, eesmärgid suunal liige-EJL ja vastupidi (Risto Sepp);
6.2.   Kutsetava/kutse-eetika (Rait Sannik);
6.3.   Õiguspoliitika toimkond (Liina Karlson);
6.4.   Võlanõustajad ja tulevik (Victoria Mets);
1. Muud küsimused.
Eesti Juristide Liidu volikogus on 11 liiget.
Volikogu koosolekul osalevad volikogu liikmed:
1)  Risto Sepp, juhatuse esimees, president
2) Rait Sannik,  juhatuse liige
3) Liina Karlson, juhatuse liige
4) Katarina Talumäe
5) Tõnis Kõiv
6)  Piret Leevald

EJL büroo juhataja Victoria Mets.
Otsustati, et: 
koosolekut juhatab EJL president Risto Sepp, 
koosolekut protokollib EJL büroo juhataja Victoria Mets.
Kvoorumi kontroll: osaleb 6 volikogu liiget, puudub  5 volikogu liiget. 
	Kvoorum on: täidetud.

Koosoleku juhataja ettepanekul kinnitati koosoleku alljärgnev päevakord:
1. Ülevaade koostööst Eesti Keele Instituudiga ning Justiits- ja Digiministeeriumiga (Katarina Talumäe ja Victoria Mets);
2. EJL ühenduste tegevuse ülevaade (Liina Karlson);
3. Ettepanek volikogule EJL õiguspoliitiliste suundade kujundamiseks- „EJL ja riigi koostöö aastateks 2026- 2029“:
3.1.   Liikmete kaardistamine, eesmärgid suunal liige-EJL ja vastupidi (Risto Sepp);
3.2.   Kutsetava/kutse-eetika (Rait Sannik);
3.3.   Õiguspoliitika toimkond (Liina Karlson);
3.4.   Võlanõustajad ja tulevik (Victoria Mets);
4. Volikogu esimehe ja aseesimehe valimine;
5. Muud küsimused.

[bookmark: _Hlk196746619]Päevakord kinnitati häältega 6 poolt, vastu ja erapooletuid ei olnud.

1. Ülevaade koostööst Eesti Keele Instituudiga ning Justiits- ja Digiministeeriumiga

Katarina Talumäe tutvustas Eesti Keele Instituudiga tehtavat koostööd robotite Eesti õigusteadmiste testimisel, samuti andis ta ülevaate justiits- ja digiministeeriumiga sõlmitud lepingu alusel toimuvast õigusteabe juturoboti monitoorimisest.  Õigusteabe juturobot on leitav lehelt www.juristaitab.ee  Sama veebilehe kaudu saavad pöördujad juristilt vastuseid oma küsimustele. Küsimiseks tuleb end autentida ja esitatud küsimus ning vastus on avalikud. Vastavalt lepingule haldab lehte Eesti Juristide Liit.

[bookmark: _Hlk215585019]Otsustati:
Võtta informatsioon teadmiseks ja jätkata lepingupooltega kontakte koostöö edendamiseks.

Otsus tehti häältega 6 poolt, vastu ja erapooletuid ei olnud.


2. EJL ühenduste tegevuse ülevaade

Kuulati juhatuse liikme Liina Karlsoni ülevaadet juristide liidu ühendustest. Liidu kodulehe kohaselt on liidul viis ühendust. 
Avaliku õiguse ühendust juhib Raul Narits. Ühendus on tegelenud erinevate avaliku õiguse valdkondadega, välja arvatud ehitusõigus. Plaanis on külaskäik Euroopa Parlamenti Jüri Ratase kutsel, väljasõit Narva ja tehisaru teemalise loengu korraldamine ühenduse liikmetele. Raul Naritsa juhtimisel on töös juristibüroo pidamise mikrokvalifikatsiooni programmi elluviimine. 
Ettevõtlusjuristide ühenduses on ligi 100 liiget, kuid varasemalt on olnud 200 liiget. Aktiivselt tegutsetakse ECLA-s (Euroopa Ettevõtlusjuristide Ühendus), mille tööst antakse pidevalt liikmetele infot. Aastate jooksul on tehtud huvitavaid ettevõtete, näiteks Swedbank, Wise, Eesti Energia, Telia jm, külastusi ja antud arvamusi juristikutse teemal. Ühendust juhib Tiina Sepa.
Euroopa õiguse ühendus on seisnud hea Euroopa Kohtu ja Euroopa Inimõiguste Kohtu  lahendeid tutvustavate seminaride korraldamise eest. Ühenduse juht on Kristi Kraavi-Käerdi. 
Noorjuristide ühendus on taasloodud sellel aastal. Praeguseks on seal ligi 80 liiget. Ühenduse liikmetele meeldis väga Õiguskantsleri Kantseleis toimunud tutvumisüritus, meeldejääv oli osavõtt Maijooksust, tulemas on mentorprogramm. Ühendust juhib Regina Kirillova.
Naisjuristide ühenduse tegevuse kohta ei õnnestunud ettekandjal infot leida, mis tekitab küsimuse sellise ühenduse vajalikkuse kohta.

Otsustati:

Võtta informatsioon teadmiseks. 

Otsus tehti häältega 6 poolt, vastu ja erapooletuid ei olnud.


3. Ettepanek volikogule EJL õiguspoliitiliste suundade kujundamiseks- „EJL ja riigi koostöö aastateks 2026- 2029“:
3.1.   Liikmete kaardistamine, eesmärgid suunal liige - EJL ja vastupidi 

President Risto Sepp selgitas vajadust liidu liikmeid kaardistada selgitamaks liikmete huvisid. Heakskiidu leidis ettepanek pikaaegsete liikmete koostöö korraldamiseks noorliikmetega. 
Otsustati:

Võtta informatsioon teadmiseks.

Otsus tehti häältega 6 poolt, vastu ja erapooletuid ei olnud.

3.2.   Kutsetava/kutse-eetika
Juhatuse liige Rait Sannik analüüsis 25 aastat tagasi üldkogu poolt vastu võetud eetikakoodeksit, mis koosneb 12 punktist. Olemas on ka liidu aukohtu menetluse kord.
Lisaks eelnimetatutele vajaks läbitöötamist ka auliikme statuut ning sümboolika kasutamine.
Otsustati:
Esitatud analüüsi põhjal luua töörühm vastavate aktide ajakohastamiseks.
Otsus tehti häältega 6 poolt, vastu ja erapooletuid ei olnud.


3.3.   Õiguspoliitika toimkond

Juhatuse liige Liina Karlson tegi ettepaneku liidu õiguspoliitiliste seisukohtade kujundamiseks jagada volikogu liikmete vahel välja teemad, mille eest vastav liige vastutab.
Otsustati:
Kiita ettepanek heaks.
Otsus tehti häältega 6 poolt, vastu ja erapooletuid ei olnud.

3.4.   Võlanõustajad ja tulevik 

Kuulati büroo juhi Victoria Metsa informatsiooni Eesti Töötukassa otsusest muuta senist korda ja kasutada võlanõustamisel alates 01.01.2028 ainult võlanõustaja kutsetunnistust omavaid teenuseosutajaid. Käesoleval hetkel omab Eestis võlanõustaja kutsetunnistust 10 inimest.

Otsustati:
Võtta informatsioon teadmiseks ja selgitada võimalusi võlanõustaja kutsetunnistuste saamiseks.

Otsus tehti häältega 6 poolt, vastu ja erapooletuid ei olnud.

4. Volikogu esimehe ja aseesimehe valimine
Kohalolijate poolt tehti ettepanek seada liidu volikogu esimehe kandidaadiks Tõnis Kõiv ja aseesimehe kandidaadiks Piret Leevald. Tõnis Kõiv ja Piert Leevald nõustusid kandideerima.
Rohkem kandidaate ei esitatud.

Otsustati:

Valida Eesti Juristide Liidu volikogu esimeheks Tõnis Kõiv.
Valida Eesti Juristide Liidu volikogu aseesimeheks Piret Leevald.

Otsus tehti häältega 6 poolt, vastu ja erapooletuid ei olnud.


5. Muud küsimused

Kohapeal küsimusi ei esitatud.

